Popis stradalih

Popisi gubitaka koje su Ministarstvu rata u Beču slala zapovjedništva austrougarskih postrojbi na bojištu obuhvaćaju vojnike pukovnija zajedničke vojske u kojima je stanovništvo s prostora Republike Hrvatske predstavljalo većinu: pripadnike VI/VII. zagrebačkog Hrvatsko-slavonskog domobranskog okružja Kraljevskog ugarskog domobranstva, kao i domobranskih pješačkih pukovnija na području Dalmacije koje su djelovale u okviru austrijskog domobranstva (Landwehr). Podaci u popisu sadrže prezime, ime, postrojbu, čin, godinu rođenja, zavičajnost kao i datum i vrstu gubitka (poginuo, nestao, ranjen, zarobljen). Digitalne snimke Popisa stradalih preuzete su s mrežnih stranica Austrijske nacionalne biblioteke.